ส่วนตัวเป็นคนที่ชอบชาเขียวเป็นทุนเดิมอยู่แล้ว เราเชื่อว่าคอชาเขียวต้องชอบ ร้านKYOTO INARI อย่างแน่นอน 

วันนี้เรามากินที่สาขา Central World ค่ะซึ่งร้านจะอยู่บริเวณชั้น6 (อาจจะสังเกตว่าอยู่ใกล้ๆร้านบาร์บีคิวพาซ่าก็ได้ค่ะ) 

บริเวณร้านอาจจะไม่ใหญ่มากนัก รองรับที่นั่งได้ประมาณ 15 ที่แต่ก็ไม่อึดอัดมากเท่าไหร่นะคะ ขั้นตอนการสั่งเราก็ไป Order กันที่เคาเตอร์ ชำระเงิน ก็จะได้เลขคิวมา พนักงานก็จะมาเสิร์ฟค่ะ 

เมนูที่เราสั่งก็คือ โมจิมัทฉะพาร์เฟ่ต์ ราคา 99 บาท (ปกติราคา125บาท ช่วงที่เราไปมีโปรโมชั่น 1-15 สค. 59 ลดเหลือ 99 บาท) 

รูปร่างและรสชาติ : จะเห็นเด่นสง่าเลยก็คือ ซอฟท์ครีมมัทชะ ด้านบนรสชาติดีงาม กลมกล่อม ชาเขียว แท้ๆ มาพร้อมกับพุดดิ้ง 2 สี ที่เสียบไว้ด้านบน และด้านล่างของถ้วย เนื้อนุ่มได้รสชาติมัทฉะอ่อนๆ ยังค่ะยังไม่หมดยังมีอีกไม่ว่าจะเป็น โมจิหนึบหนับไส้ถั่วแดง ไข่มุกน้ำผึ้ง พร้อมกับคอนเฟลกกรอบๆ และซอฟท์ครีมโฮจิชะ โดยรวมรสชาติอยากจะบอกว่า ฟินสิคะ เมื่อกินรวมๆกัน หูยยย แบบนี้ต้อไปลองกันค่ะ^^